Vljudno Vas vabim na ogled

**CELOVEČERNEGA DOKUMENTARNEGA FILMA**

**SARAJEVO SAFARI,**

scenarista in režiserja **Mirana Zupaniča**, ki bo po projekciji tudi sodeloval v razpravi.

Med mnogimi dramatičnimi epizodami obleganja Sarajeva v letih 1992 do 1996, je javnosti ostala prikrita zgodba o safariju na ljudi. Redkim izbrancem je bilo znano, da je pri obleganju Sarajeva na srbski strani poleg Vojske Republike Srbske, prostovoljcev in plačancev delovala še ena, maloštevilna in skrivnostna skupina. To so bili premožni tujci, ki so plačevali visoke zneske, da so smeli streljati na prebivalce obleganega Sarajeva.

»Film daje gledalcu slutiti absolutno zlo, ki se skriva pod maskami človeškosti ter hkrati prinaša uvid v usode tistih, ki so jim krogle ostrostrelcev za vedno spremenile življenje. Skupaj z njihovim trpljenjem približa gledalcu tudi njihovo modrost in moč volje do življenja.« (Miran Zupanič)

Projekcija filma in razprava o njem bosta

**v torek, 10. januarja 2023, ob 18. uri v**

**vijolični predavalnici Pravne fakultete v Ljubljani**

**VLJUDNO VABLJENI!**

Akadem. Janez Kranjc